
_START_ARTICLE_
Araber (hesterace)
_START_SECTION_
Historie
_START_PARAGRAPH_
De tidligste heste stammer fra Beduinerne, som fremavlede araberen, og meget tyder på, at der havde været struktureret avl tusinde år inden.
_START_SECTION_
Avl
_START_PARAGRAPH_
Araberen (ox) bliver ofte brugt som forælder i andre hesteracer pga. dens lethed, ynde og ædle træk.
_START_SECTION_
Formål
_START_PARAGRAPH_
Arabere har ofte større udholdenhed end andre hesteracer og ses ofte som vindere af langdistanceridning. Der findes særlige galopløb for arabere.
_START_SECTION_
Kendetegn
_START_PARAGRAPH_
Araberen er let at kende på dens højt løftede hale, konkave næseryg, store øjne og fjedrende yndefulde bevægelser. Araberheste måler typisk mellem 148-155 cm i stang. Alle farver forekommer, men ensfarvede foretrækkes i avlen. Skimmel, brun og rød er de hyppigst forekommende. Temperamentet er livligt og vågent: en araber er følsom og meget lærenem.